જ્યોતિષી હોવાને નાતે અવાર-નવાર એકબીજા ને પોત પોતાની સ્થિતિ માટે ભાંડતા દંપતિઓ મેં જોયા છે. તેમના લગ્ન જીવનથી તેઓને અનેક ફરિયાદો હોયછે. હકીકત તો એ છે કે જ્યોતિષ બતાવવા આવનાર ઘણેભાગે બધાને બીજાઓ થી ફરિયાદ હોય છે અને તેઓ તેમની પરિસ્થિતિ માટે અન્યને જ કોસતા હોય છે. પોતાના દોષ તરફ જોવા તેઓ કદી તૈયાર હોતા નથી. દરેક નો યક્ષ પ્રશ્ન એ જ હોય છે કે "મારી સાથે જ કાયમ આવું કેમ બને છે ?" ' તે મારી લાગણી ની કેમ ઉપેક્ષા કરે છે?' 'અમારી કુંડળીઓ તો મેળવવામાં આવી હતી, તો પણ ? "